19 Hoa thahasellisa hore ha Faro a ne a lokisetsa hore Jakobo le ba ntlo ea hae ba tlisoe Egepeta, banna bohle ba ileng ba fallela moo ba ne ba le 70, palo e fumanoang ha ho atisoa 7 ka 10. Lipalo tsena tse peli li sebelisoa ho hlalosa ho itseng ka Mangolong, “7” hangata e bontša phetheho ea leholimo ’me “10” phetheho ea lefatšeng. (Tšenolo 1:4, 12, 16; 2:10; 17:12) Hona ho lumellana kajeno le boemo ba ha re ka lebella hore Jehova o tla bokellela le moneketselanyana oa ho qetela oa lelapa la hae la Lipaki ka “naheng” ea hae, paradeise ea moea eo re thabileng ka ho eona hona joale. (Bapisa Ba-Efese 1:10.) “Morena [Jehova] o tseba bao e leng ba hae,” leha e le hona joale o ba bea “naheng e fetisang ka botle,” joalokaha ho ne ho le joalo ka Goshene pusong ea Faro.—Genese 47:5, 6; 2 Timothea 2:19.